מקיץ אל החלום

מקיץ אל החלום (או מקיץ אל חלום) הוא פזמון שכתב והלחין ברוך פרידלנד, עיבד אילן וירצברג ושרה גלי עטרי. השיר יצא לאור בשנת 1988.

רקע
השיר נכלל באלבומה החמישי של עטרי "צעד אחד לפני הנהר", שבו בלטו גם השירים "נפאל", ו"רק אתמול".

זה היה שיר הבכורה של הכותב, ברוך פרידלנד, שזכה עקב הצלחת השיר לפרסום, והמשיך לכתוב לאמנים נוספים.

במצעד הפזמונים העברי השנתי של רשת ג' לשנת תשמ"ח (1988) דורג השיר במקום ה-17.

פרידלנד הקליט את השיר בעצמו לאלבום השני של "תופעת דופלר" "מחליף צבעים" (1995).

בעונה הראשונה של ריאליטי המוזיקה כוכב נולד, ביצעה נינט טייב את השיר בשלב רבע הגמר. ביצוע זה העלה את הפופולריות של השיר.

מיקומי שיא

גרסאות כיסוי
 בשנת 2001 ביצעה ריטה את השיר בליווי התזמורת הפילהרמונית הישראלית.
 בשנת 2011 ביצעה שירי מימון את השיר בליווי התזמורת הסימפונית הישראלית ראשון לציון בערב יום הזיכרון לחללי מערכות ישראל.
 בשנת 2016 ביצעה קרן פלס את השיר באירוע שירים בכיכר בתל אביב-יפו בערב יום הזיכרון לחללי מערכות ישראל.
 בשנת 2018 ביצע ליאור נרקיס את השיר בערב יום הזיכרון לחללי מערכות ישראל.
 בשנת 2023 ביצעה מירי מסיקה את השיר במופע ערב יום הזכרון לחללי מערכות ישראל בתל-אביב, נינט במופע בראשון לציון, וגלי עטרי עצמה במופע בכנסת.

קישורים חיצוניים

הערות שוליים

שירי גלי עטרי
שירי ריטה
שירים בעברית
שירים על חלומות